
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.3/2011 pentru modificarea art. 3 alin. (1) din Ordonanţa de urgenţă a Guvernului nr. 52/2005 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor  trimis comisiei noastre pentru examinare pe fond, cu adresa Biroului Permanent nr.PL.x  12 din 1 februarie 2011.
	PREŞEDINTE,

Viorel ŞTEFAN

RAPORT  
asupra proiectului de Lege privind aprobarea Ordonanţei Guvernului nr.3/2011 pentru modificarea art. 3 alin. (1) din Ordonanţa de urgenţă a Guvernului nr. 52/2005 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor
Cu adresa nr.PL.x 12 din 1 februarie 2010, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.3/2011 pentru modificarea art. 3 alin. (1) din Ordonanţa de urgenţă a Guvernului nr. 52/2005 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere:

· avizul favorabil al Consiliului Legislativ, cu observaţii şi propuneri,  transmis cu adresa nr.97/2011;
· avizul favorabil al  Comisiei pentru industrii şi servicii.

Obiectul de reglementare al prezentului proiect de ordonanţă de urgenţă îl reprezintă   modificarea art. 3 alin. (1) din Ordonanţa de urgenţă a Guvernului nr. 52/2005 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor, în sensul modificării nivelului procentelor aferente fondurilor necesare rambursării ratelor de capital şi a accesoriilor acestora, de la bugetul de stat, respectiv din surse proprii ale Companiei Naţionale de Căi Ferate “CFR” - S.A.
 Fondurile necesare în vederea rambursării împrumutului extern şi plăţii dobânzilor, comisioanelor şi a altor costuri aferente împrumutului, în vederea reflectării surselor din care se finanţează serviciul datoriei publice pentru fiecare beneficiar,  se asigură  după cum urmează:
· fondurile necesare în vederea rambursării ratelor de capital precum şi plăţii dobânzilor, comisioanelor şi a altor costuri aferente sumelor din împrumut alocate subproiectelor implementate de Compania naţională de Autostrăzi şi Drumuri Naţionale din România – CNADNR S.A. şi Societatea Comercială de Transport  cu Metroul din România - Metrorex S.A. vor fi asigurate de la bugetul de stat din sumele prevăzute annual cu această destinaţie, prin bugetul Ministerului Transporturilor şi Infrastructurii;
· fondurile necesare în vederea rambursării ratelor de capital precum şi plăţii dobânzilor, comisioanelor şi a altor costuri aferente sumelor din împrumut alocate subproiectului implementat de Compania Naţională de Căi Ferate “CFR” - S.A. vor fi asigurate în proporţie de 91,7% de la bugetul de stat, din sumele prevăzute anual cu această destinaţie, prin bugetul Ministerului Transporturilor şi Infrastructurii şi 8,3% din surse proprii ale Companiei Naţionale de Căi Ferate “CFR” - S.A.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterile comisiei au participat ca invitaţi în conformitate cu prevederile art.54 şi 55 din Regulamentul Camerei Deputaţilor, din partea Ministerului Transporturilor şi Infrastructurii domnul Eusebiu Pistru - Secretar de Stat, doamna Carmen Pop - şef serviciu şi doamna Maria Ioniţă – consilier, iar din partea Ministerului Finanţelor Publice au participat doamna Cucu Boni - director general adjunct şi doamna Livia Donea - expert principal în cadrul aceluiaşi minister.
La lucrările comisiei au participat 37 deputaţi, din totalul de 39 membri ai comisiei.
Raportul comisiei a fost adoptat cu  majoritate de voturi. 
Proiectul de lege, potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, este de competenţa decizională a Senatului
În urma dezbaterii proiectului de Lege privind aprobarea Ordonanţei Guvernului nr.3/2011 pentru modificarea art. 3 alin. (1) din Ordonanţa de urgenţă a Guvernului nr. 52/2005 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor,  în şedinţa din data de 8 februarie 2011, comisia propune supunerea spre dezbaterea şi adoptarea Plenului Camerei Deputaţilor a unui raport al proiectului de lege în forma iniţiatorului.
	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu:                                                                                                                    
Consilier parlamentar, Gica Roşu                                                                                    Consilier,
                                                                                                                                          Luminiţa Ghiorghiu         

